
Text rozhodnutia
Súd: Krajský súd Bratislava Spisová značka: 9Sp/27/2014 Identifikačné číslo súdneho spisu: 1014200414 Dátum vydania rozhodnutia: 23. 06. 2014 Meno a priezvisko sudcu, VSÚ: JUDr Janka Richterová ECLI: ECLI:SK:KSBA:2014:1014200414.1 Uznesenie Krajský súd v Bratislave, v právnej veci navrhovateľa: O. U., F.. X.X. XXXX, T. Č. Č.. XXX, proti odporcovi: Centrum právnej pomoci, kancelária Trenčín, so sídlom v Trenčíne, Ul. Hviezdoslavova č. 3, o priznanie nároku na poskytnutie právnej pomoci, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľ sa domáhal preskúmania zákonnosti rozhodnutia odporcu zo dňa 28. januára 2014, sp. zn. XXXX/XXXX-P., ktorým mu bol podľa § 14 ods. 1 písm. e/ zák.č. 327/2005 Z.z. odňatý nárok na poskytnutie právnej pomoci v exekučnej veci, vedenej u súdneho exekútora JUDr. S. P., Exekútorský úrad so sídlom v Bratislave, pod sp. zn. XXXXX/XX. Navrhovateľ zobral svoj návrh celkom späť. Podľa § 96, ods. 1 O.s.p. navrhovateľ môže vziať za konania späť návrh na jeho začatie, a to sčasti alebo celkom. Ak je návrh vzatý späť celkom, súd konanie zastaví. Podľa § 250h, ods. 2 O.s.p. až do rozhodnutia súdu môže žalobca vziať žalobu späť. Súd berúc do úvahy dispozitívny úkon navrhovateľa, konanie zastavil podľa citovaných ustanovení v spojení s § 250l, ods. 2 a § 246c, ods. 1 O.s.p. O trovách konania súd rozhodol podľa § 146, ods. 1, písm. c/ v spojení s § 246c, ods. 1 a 250l ods. 2 O.s.p., keď vo veci nezistil splnenie podmienok pre aplikáciu § 250h, ods. 2 O.s.p. Poučenie: Proti tomuto uzneseniu možno podať odvolanie do 15 dní odo dňa jeho doručenia, prostredníctvom procesného súdu na Najvyšší súd Slovenskej republiky v Bratislave.

